cyanic-selkie/wikianc huggingface dataset:
Vaikhapped
Omadused
Pimaarhape, sandrakopimaarhape ja isopimaarhape ei sisalda konjugeerunud kaksiksidemeid ning seetõttu on peavad nad vastu õhu käes kuumutamisele. Levopimaarhape, palustriinhape ja neoabietiinhape, mille molekulides on konjugeerunud kaksiksidemed, oksüdeeruvad õhu käes kiiresti ning isomeriseeruvad kergesti üksteiseks, samuti astuvad dieenisünteesi reaktsioonidesse. Kõik vaikhapped kondenseeruvad kergesti fenoolide ja formaldehüüdiga, mis võimaldab neid keemiliselt modifitseerida.
Analüüs
Vaikhapete kvanitatiivseks analüüsiks kasutatakse gaasvedelikkromatograafiat, spektrofotomeetriat ja voltamperomeetriat.
Kasutamine
Tavaliselt vaikhappeid kasutamiseks üksteisest ei eraldate, sest see ei tasu end ära. Neid kasutatakse kampolina ning selle derivaatidena. Vaikhapete vees lahustavaid leelissooli kasutatakse paberi ja kartongi liimimisel emulgaatoritena. Vaikhapete ja siirdemetallide mittelahustuvaid sooli kasutatakse sikatiividena, promootoritena adhesiooni juures. Vaikhapete eetrid on head kilemoodustajad lakkide, värvide jms tootmisel.
Abietiinhappel on viirusevastane toime. Tema naatriumsoola ja amiidi kasutatakse taimede kasvuregulaatoritena, insektoakaritsiididena, fungitsiididena.
Sõjaväeringkond
Sõjaväeringkond (ka sõjaringkond) on operatiiv-taktikaline territoriaalne sõjaväeüksus, mille koosseisu kuuluvad teatud territooriumil asuvad sõjaväeüksused, väekoondised, sõjaväelised õppeasutused ja eri relvaliikide sõjaväeasutused.
Sõjaväeringkonnad Eestis
Sõjaväeringkonnad (kuni 31. märtsini 1937 kaitseringkonnad) moodustati 1. aprillil 1934. Samal ajal kaotati senised kaitseväeringkonnad, mille ülesandeks oli olnud peamiselt kutsealuste arvestamine ja kaitseväkke kutsumine. Mobilisatsiooni korral oleksid sõjaväeringkondade staabid pidanud saama brigaadide staapideks.
Sõjaväeringkonnad Venemaa Keisririigis
Venemaa keisririigi tsentraliseeritud ja territoriaalsele põhimõttele vastav kaitsepiirkondade – sõjaväeringkondade süsteem loodi 19. sajandi teisel poolel sõjaminister Dmitri Miljutovi sõjaväereformi käigus. Kui reformile eelnenud ajajärgul oli sõjaväeharude ja piirkondade juhtimine allutatud Romanovite dünastiasse kuulunud suurvürstidele, mitte keisririigi sõjalisele kõrgemale juhile – sõjaministrile ja tema operatiivjuhtimiskeskuse Kindralstaabi Peavalitsusele, siis pärast sõjalist reformi kavandati Venemaa Keisririigis maavägede baasil 15 sõjaväeringkonda, mille eest vastutasid keisri määratud sõjaväeringkondade juhatajad.
1914. aastal ehk I maailmasõja alguseks oli Venemaa Keisririigis 14 sõjaväeringkonda ja järgmised nendega võrdsustatud Doni väe oblastid:
Sõjaväeringkonnad NSV Liidus
Nõukogude Venemaa Kõrgeima Sõjanõukogu otsusega nr 23 31. märtsist 1918 likvideeriti vanad keisririigi sõjaväeringkonnad ning nende isikkoosseisude ja territooriumide alusel (mis olid nõukogude võimu all Venemaa Euroopa osas) moodustati 6 sõjaväeringkonda. Sõjaväeringkonnad jagunesid valdade, maakondade, kubermangude ja ringkondade sõjakomissariaatideks ning allusid Punaarmee Peastaabile.
'''Nõukogude armee sõjaväeringkonnad 1991. aastal'''
Sõjaväeringkonnad Venemaa Föderatsioonis
2008. aastal alustatud Venemaa relvajõudude reformi käigus moodustati 2010. aastal 4 uut sõjaväeringkonda:
Safari ralli
Safari ralli (ka Keenia ralli) on Keenias peetav autoralli. Seda on peetud autoralli MM-sarja üheks raskemaks etapiks.
Ajaloost
Esimest korda korraldati Safari ralli 1953. aastal kuninganna Elizabeth II kroonimise tähistamiseks. See viidi läbi 27. maist 1. juunini 1953 Ida-Aafrika kroonimisafarina Keenias, Ugandas ja Tanganjikas (kuulub praegu Tansaaniale). 1960. aastal nimetati see ümber Ida-Aafrika Safariralliks ja seda nime kandis ralli kuni 1974. aastani, mil sellest sai Safari ralli. Alates 1973. aastast kuulus see ralli autoralli MM-sarja ning oli seal 2002. aastani. Safari ralli jäeti 2003. aastani WRC kalendrist välja rahaliste vahendite puudumise ja korraldusraskuste tõttu tõttu.
Alates 2003. aastast sai Safari ralli Aafrika autoralli meistrivõistluste osaks, seal peeti igal aastal kaks etappi. 27. septembril 2019 teatati, et 2020. aastal korraldatakse taas Safari ralli autoralli MM-sarja osavõistlusena, kuid see jäi siiski COVID-19 pandeemia tõttu ära. Pärast 18-aastast pausi jõudis Safari ralli lõpuks tagasi WRC-sarja 2021. aastal, kui see viidi läbi Keenias Nakuru maakonna teedel. Safari ralli korraldajatel on WRC-ga leping kuni 2026. aastani.
Ralli iseloomustus
Ida-Aafrika safarirallil oli pikkust üle 5000 kilomeetri, praegustel WRC-rallidel on veidi üle 1000 km (katse pikkused ka üle 60 km). Võistkonnad ehitavad ralli jaoks spetsiaalselt tugevdatud autod, millel on ka eredad tuled loomade peletamiseks.
Marsruut läbib mitmesuguseid teid ja maastikke. Tugeva vihmaga muutub osa teid sageli sügavalt mudaseks seal, kus katteks väga peen pulbriline liiv. On siledaid kiireid pikki teelõike avatud maastikel, aga üles-alla kulgevaid tugevalt ebatasaseid teid. Ralli on üks maailmameistrivõistluste kiiremaid etappe, mille keskmine kiirus ületab 100 kilomeetrit tunnis. Maastiku ebatasasuse ja pikkade kiiruskatsete tõttu tuleb sageli võitjaks kõige ettevaatlikum sõitja. WRC-etappidel lendasid varem tipprallimeeskondade esindajad helikopteritega autodest ette, et hoiatada marsruudil olevate loomade või seisvate sõidukite eest, kuid see keelati 1996. aastal.
Statiiv
pisi|202x202px|Väike laua peal kasutatav kolmjalg Statiiv (ka kolmjalg) on teisaldatav kolme jalaga raam, mida kasutatakse raskuste toetamiseks ja eseme stabiilsuse saavutamiseks. Statiiv on stabiilne erinevate raskusjõudude suhtes. Mida laiemalt asetada statiivi jalad keskosa suhtes, seda parem stabiilsus saavutatakse.
Fotograafia
pisi|Fotograafias kasutatavad statiivid Statiivi kasutatakse fotograafia valdkonnas nii liikuvate kui ka paigalseisvate objektide, esemete või inimeste pildistamisel. Statiiv tagab kaamera stabiilsuse, mida on vaja näiteks aeglase säriajaga pildistamisel, kus aparaat peab jäädvustamise kestel olema kogu aeg samas asendis.
Astronoomia
Astronoomias kasutatakse statiive teleskoopide või binoklite toetamiseks, samuti foto- või muu abitehnika toetamiseks.
Laboritöö
Laboritööde teostamisel kasutatakse kolmjalgu tööpinnana. Labori kolmjalad on valmistatud kergmetallidest, mis tagab kerge kaalu, et tööpinda oleks lihtsam mööda ruumi vajalikku kohta paigutada.
Bismarck (laev)
Bismarck oli esimene kahest Saksa Kriegsmarine tellitud Bismarck-klassi lahingulaevast (teine oli Tirpitz). Koos sõsarlaeva Tirpitziga oli Bismarck suurim Saksamaal ja raskeim Euroopa riigis ehitatud lahingulaev.
Kirjeldus
Laeva üldpikkus oli 251 m, veeliinil 241,6 m, laius 36 m ja süvis 9,3 m (täislastis 9,9 m). Laeva veeväljasurve oli lastita 41 700 t, täislastis 50 300 t. Katsetel saavutas laev suurimaks kiiruseks 30,01 sõlme. Tavakiirus oli 19 sõlme ja seda arvestades oli laeva tegevusraadius 8871 meremiili (16 430 km). Laeva meeskonda kuulusid 103 ohvitseri ja 1962 muud meeskonnaliiget.
Bismarcki soomus oli vööl 32 cm, tornidel 36 cm ja peatekil 10–12 cm paks. Laeva relvastuse moodustasid 8 380 mm suurtükki SK C/34, 12 150 mm suurtükki SK C/28, 16 105 mm suurtükki SK C/33, 16 37 mm suurtükki SK C/30 ja 12 20 mm õhutõrjesuurtükki 2cm Flakvierling 38.
Ajalugu
Bismarckile pandi nimi Saksa riigikantsleri Otto von Bismarcki järgi. Laeva kiil pandi 1. juulil 1936 Blohm & Vossi laevatehases Hamburgis. Laev lasti vette 14. veebruaril 1939. 24. augustil 1940 arvati Bismarck Saksa sõjalaevastikku.
5. mail külastasid Bismarcki Adolf Hitler ja Wilhelm Keitel saatjaskonnaga. Neile korraldati laeval põhjalik ringkäik ja seejärel kohtus Hitler laeva kapteni Günther Lütjensiga, et talle eesseisvat operatsiooni selgitada.
19. mail 1941 alustasid Bismarck ja raskeristleja Prinz Eugen operatsiooni Rheinübung. Selle eesmärk oli takistada Suurbritannia varustamist üle Atlandi ookeani saadetavate konvoide kaudu.
24. mail 1941 osales Bismarck Taani väina lahingus Islandi ja Gröönimaa vahel. Selles võitlesid Saksamaa poolt Bismarck ja Prinz Eugen ning Suurbritannia poolt kõigi aegade suurim lahinguristleja HMS Hood ja lahingulaev HMS Prince of Wales. Bismarcki mürsk tabas Hoodi laskemoonahoidlat, see plahvatas ja Hood uppus mõne minutiga. Prince of Wales jätkas tulevahetust, aga sai sedavõrd kahjustada, et pidi taanduma. Kahjustusi sai ka Bismarck, kuid jäi endiselt lahinguvõimeliseks. Kokku hukkus 1428 Briti meremeest, 9 sai vigastada. Saksa poolel inimkaotusi ei olnud.
Macrocybe
Macrocybe on šampinjonilaadsete seltsi kuuluv perekond seeni.
Bismarck (laev)
Ajalugu
26. mai õhtul toimunud kokkupõrkes sai Bismarck torpeedotabamuse lennukikandjalt Ark Royal startinud lennukitelt, kaotas manööverdamisvõime ning vajus pakpoordi kreeni. 27. mai hommikul lasksid Briti mereväelased endi väitel Bismarcki põhja, aga pääsenud Saksa meremeeste väitel uputasid nad ise Bismarcki, et see Briti vägede kätte ei langeks. Bismarckil hukkus 2200 meremeest, 110 võeti vangi. Neist 1 suri järgmisel päeval haavadesse, ülejäänud olid kuni sõja lõpuni sõjavangid. Järgmisel hommikul päästsid Saksamaa allveelaevad üksnes 5 ellujäänut. Nii pääses Bismarckilt kokku 114 inimest. Briti poolel hukkus 3 meremeest omade tulistamise tõttu.
Vrakk
Bismarcki vraki avastas 8. juunil 1989 Robert Ballard. Sama mees oli avastanud ka Titanicu vraki. See asub 4791 meetri sügavusel merepõhjas, Brestist Prantsusmaal 650 km läänes. Laev langes kustunud veealuse vulkaani peale, mis ulatus ümbritsevast merepõhjast kilomeetri võrra kõrgemale, ja libises tükk maad selle nõlva mööda alla. Asjaolusid arvestades on laev säilinud üllatavalt hästi. See tõendab, et juba uppudes pidid laevaruumid vett täis olema, sest vastasel juhul oleks veesurve laeva purustanud.
Laekvere sovhoos
Laekvere sovhoos oli sovhoos Rakvere rajoonis Laekvere külanõukogus. Sovhoosi keskus asus Laekvere asulas. Sovhoosi pindala oli 18 500 ha.
Laudaukse Kääksutajad
Laudaukse Kääksutajad on eesti rahvamuusikaansambel.
Koosseis
Ansambli koosseis :
Osvald Reier
Osvald Reier (28. märts 1928 Türi – 7. detsember 2002) oli eesti energeetik ja Vennastekoguduse peavanem 1990–2002.
Ta lõpetas aastal 1974 Tallinna Polütehnilise Instituudi automaatika ja telemehaanika erialal (õhtuses osakonnas).
Osvald Reier suri 7. detsembril 2002 ja tema põrm maeti 11. detsembril 2002 Tallinna Rahumäe kalmistule.
Peterburi tsiviilinseneride instituut
pisi|280px|[[Rudolf Bernhardi projekti järgi valminud Tsiviilinseneride instituudi hoone Peterburis (1882)]]
Keiser Nikolai I Tsiviilinseneride Instituut (vene keeles Институт гражданских инженеров императора Николая I) oli tehnikakõrgkool Venemaa Keisririigis Peterburis (1914. aastast Petrogradis), kus koolitati tsiviilehituse insenere (ehitusinsenere) ja arhitekte.
1832. aastal asutati Tsiviilinseneride Kool, millest sai 1842. aastal Ehituskool. 1883. aastal kujundati ümber instituudiks (Tsiviilinseneride Instituut). Alates 1892. aastast Keiser Nikolai I Tsiviilinseneride Instituut.
1892. aastal oli instituudis üle 50 õppejõu, sealhulgas viis professorit. Üliõpilasi oli samal aastal 222.
Pärast Vene impeeriumi kukkumist jätkas instituut nime all Petrogradi Tsiviilinseneride Instituut.
Austraalia föderaalpolitsei
Austraalia föderaalpolitsei on 19. oktoobril 1979 moodustatud Austraalia föderaalne agentuur, mille ülesanneteks on uurida föderaalkuritegusid, nõustada Austraalia valitsust julgeoleku küsimustes ja lahendada Austraaliaga seotud rahvusvahelisi kuritegusid.
Viik (perekonnanimi)
Viik on perekonnanimi.
2019. aasta 1. jaanuari seisuga oli Eestis perekonnanimi Viik 284 inimesel: 134 mehel ja 150 naisel. Perekonnanimede levikult oli Viik meeste puhul 549. ja naiste puhul 537. kohal. Levinuim oli see Lääne maakonnas, kus sellenimelisi oli maakonna 10 000 elaniku kohta 7,61.
Cam Talbot
Cameron Talbot (sündinud 5. juulil 1987 Caledonias Ontario provintsis) on Kanada jäähokimängija, kes mängib väravavahina NHL-i klubis Los Angeles Kings.
Aastatel 2004–2007 mängis ta Ontario Junior Hockey League'i klubis Hamilton Red Wings. Aastatel 2007–2010 mängis ta Huntsville'i Alabama Ülikooli jäähokimeeskonnas.
2010. aasta märtsis sõlmis ta lepingu NHL-i klubiga New York Rangers. Pärast kolme hooaega American Hockey League'i klubis Hartford Wolf Pack debüteeris Talbot Rangersi meeskonnas 24. oktoobril 2013 mängus Philadelphia Flyersi vastu.
2015. aasta juunis liitus Talbot Edmonton Oilersiga. Hooajal 2016–17 saavutas Talbot Oilersiga põhihooajal 42 võitu, saades sellega ühel põhihooajal enim võite saavutanud Oilersi väravavahiks läbi aegade. Oilers jõudis esimest korda pärast kümmet aastat väljalangemismängudele. Konverentsi poolfinaalis kaotas Oilers sel hooajal Anaheim Ducksile mängudega 3:4.
2019. aasta veebruaris siirdus ta Philadelphia Flyersi, kuid ta mängi seal vaid hooaja 2018–19 lõpuni. 2019. aasta juulis sõlmis ta aastase lepingu Calgary Flamesiga. 2020. aasta oktoobris sõlmis ta kolmeaastase lepingu Minnesota Wildiga. 2022. aasta juulis kaubeldi Talbot Wildist Filip Gustavssoni vastu Ottawa Senatorsi.
2016. aastal tuli Talbot Kanada jäähokikoondise koosseisus maailmameistriks.
Rafael Ramstedt
thumb|Vennad Ramstedtid, vasakult: Gustaf John, Emanuel, Rafael ja Armas Zacharias Rafael "Rafu" Gustav Johan Ramstedt (14. juuni 1888 Raunistula, Turu – 26. jaanuar 1933 Helsingi ) oli soome kupleelaulja, näitleja ja laulukirjutaja.
Tema vanemad olid Gustaf Adolf Ramstedt ja Edla Mathilda Holmberg. Tema vendade seas olid keeleteadlane Gustaf John Ramstedt (1873–1950) ja poliitik Emanuel Ramstedt (1881–1960).
Koos J. Alfred Tanneriga oli Ramstedt 1910-ndatel üks Soome populaarsemaid kupleelauljaid. Aastatel 1928–1931 andis Ramstedt välja 54 heliplaati. Mõned tema tuntumad laulud olid "Rosvo-Roope", "Heijallerii", "Pianojuttu" ja "Oi sä sulo Helsinki". Ta tõlkis ka mõned Tanneri laulud.
Ramstedt suri ajuverejooksu tõttu 26. jaanuaril 1933.
Etmißl
1. jaanuaril 2015 liideti see Thörliga.
Vallaosad olid Etmißl, Lonschitz ja Oisching.
Kahrumäe
Kahrumäe oli küla Võrumaal. Küla jääb tänapäeval Pressi küla alale. Külast on teateid hiljemalt alates 1930.
Tenneville'i vald
Tenneville on vald Belgias Valloonia piirkonnas Luxembourgi provintsis.
Asulad
Valla keskus on Tenneville.
Valla piirides asuvad veel Cens, Champlon, Erneuville, Laneuville-au-Bois, Mochamps, Ramont, Wyompont.
Sillapää lossi park
thumb|Sillapää loss ja park thumb|Parkmets Sillapää lossi park (tuntud ka kui Räpina mõisapark, Räpina park, Aianduskooli park, rahvasuus ka kui tehnikumi park) on 8 ha suurune park Räpinas.
Parki hakati rajama 1850. aastatel, kui omanik Peter Anton von Sivers tõi Saksamaalt sinna okaspuuliike. 1880. aastatel kujundas pargi ümber arhitekt Walter Moritz Aleksander von Engelhardt. Lossi ümbrus on kujundatud Prantsuse stiilis, kaugemad osad aga Inglise stiilis. Iluaiast saab maastikupark ja seejärel parkmets.
Park asub Võhandu jõe ja Räpina paisjärve vahelisel looduslikul poolsaarel Sillapää lossi ümbruses. Pargis kasvab üle 400 taimeliigi, millega see on üks Eesti liigirikkamaid parke. Liigirikkus võimaldab pargis üle 60 linnuliigi pesitsemist. Pargis elavad oravad ja siilid, on nähtud tuhkruid, nirke, öökulle, nahkhiiri (kaheksa liiki Eesti kaheteistkümnest nahkhiireliigist), saarmaid, kopraid jt.
Sillapää lossi park on üks väheseid hästi korras hoitud täisealiste puude ja põõsastega mõisaparke. Selle eest on hoolt kandnud Räpina Aianduskool.
Callistosporium
Callistosporium on šampinjonilaadsete seltsi kuuluv perekond seeni.
Philosophia prima, sive Ontologia
"Philosophia prima, sive Ontologia methodo scientifica pertractata, qua omnis cognitionis humanae principia continentur" ("Teaduslikul meetodil käsitletud esimene filosoofia ehk ontoloogia, milles sisalduvad igasuguse inimtunnetuse printsiibid") on Christian Wolffi 1731 ilmunud teos.
Tõlge
Esimese filosoofia ehk ontoloogia prolegomenid
§ 1. Esimese filosoofia definitsioon
Ontoloogia ehk esimene filosoofia on teadus (scientia) olevast üldse (in genere) ehk kuivõrd ta on olev.
Selle definitsiooni andsime "Loogikale" eelnevas eelkõnes (§ 73). Seda filosoofia osa nimetatakse aga ontoloogiaks sellepärast, et ta käsitleb olevat üldse, oma nime aga on ta saanud objektilt, millega ta tegeleb. Esimeseks filosoofiaks harjuti sedasama nimetama sellepärast, et ta annab esimesed printsiibid ja mõisted (notiones), mida arutlemisel kasutatakse. Vaevalt on tänapäeval põlatumat nime kui ontoloogia oma. Kui skolastikute viljatu käsitlus oli filosoofia selle ülikasuliku ja fundamentaalse osa põlatavaks teinud, heitsid tormakad rajajad selle päris kõrvale, mitte ilma kahjuta teadustele. Meie vabastame ta põlguse alt, mille all ta kannatab, pöörates viljatu käsitluse viljakaks.
§ 2. Kas ontoloogilisi asju tuleb tõestada
Et teadus on hoiak väiteid (asserta) tõestada (eelkõne § 30), siis seda, mida ontoloogias proponeeritakse, tuleb tõestada.
Skolastikute käsitlus oli kahtlemata viljatu, sest nad ei pööranud tähelepanu tõestava meetodi vormile, rahuldudes ähmaste, õigupoolest kohe otse ähmaste mõistetega (notionibus) ja olles võõrad määratud proportsioonidele ja nende seesmistele põhjustele.
§ 170. Võimalikkuse a posteriori tunnetamise printsiip
Sama väljendatakse tavaliselt nii: Järeldus olemiselt olla võimisele kehtib, ehk, mis on samaväärne, järeldus eksisteerimiselt võimalikkusele kehtib. Siit on ka ilmne võimalike asjade olemise aposterioorse tunnetamise moodus, mida tõesti väga laialdaselt kasutatakse, sest paljude asjade tunnetamiseni jõuame nii, et nad aitavad siis aprioorselt või arutluse teel mõisteid (notionibus) moodustada ning suunavad meie tegusid. See printsiip tuleb arvata ühiste arusaamade (notiones communes) hulka, sest selle alusel me tavaliselt otsustame, et see, mille eksisteerimist me oleme muul moel kogenud, on võimalik.
§ 171. Võimalikkus eksisteerimiseks mitteküllaldane
Mis on võimalik, see sellepärast ei eksisteeri. Oletame, et see, mis on võimalik, sellepärast ka eksisteerib. Oletame peale selle, et käsitööline kujutleb masina ideed ning näeb täiesti selgelt, et ei oletata mitte seda, mis on omavahel vastuolus, vaid seda, millest vähemalt saadakse aru, et see võib tekkida ja omavahel ühituda, või võib tõestada, et masin niimoodi kokku käib. Ja nõnda ta taipab selle võimalikkust (§ 90, 91). Aga edasi, kuigi ei jää enam kahtlust, et masin on võimalik, masin siiski niiviisi ei eksisteeri. Samamoodi seal, kus arhitekt on visandanud antud alale rajatava hoone; ta taipab, et hoone, mille ta visandas, on võimalik, ometi ei ole hoone sellepärast juba ehitatud. Samuti võime aru saada, et antud seemnest võib idaneda taim, a priori tema orgaanilise ehituse põhjal, ja seda saab füüsik sellesama põhjal tõestada; ometi ei postuleerita viljakat seemet postuleerides ka taime, mis võib sellest idaneda.
Tavaliselt väljendatakse propositsiooni nii: Järeldus olla võimiselt olemisele ei kehti, ehk, mis on samaväärne, järeldus võimalikkuselt eksisteerimisele ei kehti. Ka see printsiip kuulub ühiste arusaamade (notiones communes) hulka, sest tavaelus peavad kõik seda, mida nad teevad või oma tegudena kavatsevad, võimalikuks enne, kui see eksisteerib, keegi ei püüa teha seda, mida ta paistab selgesti taipavat, et see on võimatu, sellepärast peavad kõik kinnitama, et see, mis on võimalik, sellepärast ei eksisteeri ehk ei ole tegelikkuses. Et halvasti arutlevad õpetlased suruvad neid ka ühiste arusaamade (notiones communes) hulka, siis ei paistma imelik, kui ka kohe argumenteeritakse endale tuttava tormakusega võimalikkuselt tegelikkusele, eelkõige seal, kus sunnitakse aru allutada tahte ja himu peamiselt sensitiivsele käsule.
Välisilm
"Välisilm" on Eesti Televisiooni saade, kus kommenteeritakse ja analüüsitakse maailmas toimuvat ja Eesti välispoliitikat.
Pärast põhisaadet näitab "Välisilm" värskeid dokumentaalfilme kriisipiirkondadest, sealsete inimeste elust ja poliitilisest olukorrast.
Praegused saatejuhid on Peeter Kaldre, Astrid Kannel, Johannes Tralla ja Tarmo Maiberg; varem juhtisid saadet ka Aarne Rannamäe ja Neeme Raud. Saate režissöör on Krista Rannamäe.
Viimsi Lõvid
Viimsi Lõvid on 2016. aastal loodud Eesti jalgpalliklubi, mille koduväljakuks on Viimsi KK staadion. Alates 2019. hooajast mängivad Lõvid Eesti IV liigas - põhi/ida tsoonis.
2018. aastal osales meeskond Rahvaliiga A-tasandil, kus saadi oma ajaloo parim ehk 3. koht. 2019. aastal saavutati IV liigas 2. koht.
pisi|Viimsi Lõvide meeskond peale 2018. aasta esimest play-off mängu.
Meeskond
Meeskonna nimekirjas oli 2020. aasta hooaja seisuga 21 meest. * Väravasöötude puhul pole kasutada statistikat Lõvide esimesest 2016. aasta hooajast
Vorm
Uhe kalmistu
Uhe kalmistu on kalmistu Jõhvi kihelkonnas Virumaal, tänapäevase haldusjaotuse järgi Rajaküla külas Alutaguse vallas Ida-Viru maakonnas.
Kalmistu rajati 19. sajandi lõpul Koltsina kõrtsi omaniku Koltšini poolt kõrtsi maadele, sellepärast tuntakse ka nime "Koltsina kabeliaed". Kalmistule maetute üldarv ei ole teada, praegu on kalmistu jäetud maha.
Põdrangu sovhoos
Põdrangu sovhoos oli sovhoos Rakvere rajoonis Tamsalu ja Rakvere külanõukogus. Sovhoosi keskus asus Põdrangu asulas. Sovhoosi pindala oli 8500 ha.
Lineaarne kontiinuum
Lineaarne kontiinuum on rohkem kui ühest elemendist koosnev lineaarselt järjestatud hulk, mille järjestus on tihe (st iga kahe elemendi vahel on kolmas element) ja millel on supreemumiomadus (st igal mittetühjal alamhulgal, millel on ülemtõke, on ülemraja (vähim ülemtõke)).
Lineaarse kontiinuumi prototüüp on reaalsirge. Lineaarne kontiinuum võib olla ka mõlemalt poolt tõkestatud, nagu mis tahes lõik reaalsirgel.
Topoloogias kontrollitakse lineaarse kontiinuumi mõiste abil, kas järjestatud hulk on järjestustopoloogia suhtes sidus.
Akied
pisi|Akiede traditsiooniline asuala pisi|Allesjäänud asualad Akied [ak'ied] on hõim Tansaania põhjaosas Kilimanjarost lõunas, tänapäeval peamiselt masaide asustatud savannis, Olduvai kuristikust paarsada kilomeetrit kagu pool.
Naaberrahvad peavad neid mahajäänuks. Masaid nimetavad neid iltorobo ' deks ehk vaesteks inimesteks, kel pole kariloomi; suahiilid aga kasutavad akiede ja mõne teise küttide-korilaste hõimu kohta nimetust ndorobo.
Päritolu ja ajalugu
Akiede päritolu üle vaieldakse. Muu hulgas on oletatud, et akied rändasid kunagi oma praegusele asualale põhja poolt koos teiste rändkarjakasvatajatega, kuid pöördusid mingil põhjusel ikkagi traditsioonilise jahipidamise ja koriluse juurde tagasi.
Nad kõnelevad Lõuna-Niiluse keelte hulka kuuluva kalendžini keele dialekti. Osa uurijaid peab akiesid Keenias elavate okiekkide sugulasteks.
Vanasti olevat iga klann olnud seotud ühe kindla esivanemate vaimuga ning elanud kindlal territooriumil. Igal perel olnud oma puud ja mesilased, ulukid kuulusid kõigile ühiselt.
Rännati vastavalt hooajale ringi ning rajati tihti ajutisi külasid. Tänapäeval elatakse pigem paiksetes külades.
Akiede põlistele maadele on viimase saja aasta jooksul rajatud masaide põllud ja karjamaad ning vee pärast käib võitlus karjapidajatega. Osa maadest on antud jahikorraldajatele. Salaküttimine on metsloomade arvukust oluliselt vähendanud.
Eluolu
Akied elavad enamasti mõnekümne kaupa väikestes külades, mida ümbritseb tavaliselt okkalisest akaatsiast tara.
Nende elamud on ehitatud peamiselt punutud okstest, heintest ja punasest savikast pinnasest. Need sarnanevad masaide majadega. Majad paiknevad ringis ümber platsi.
Varem kanti tagasihoidlikke pruune rõivaid, kuid tänapäeval on masaide traditsiooni eeskujul kasutusel erkpunased ja -sinised riided. Nii mehed kui ka naised ajavad tavaliselt juuksed žiletiga maha. Nii naised kui ka mehed kannavad kaelas, käe ümber ja kõrvades rohkelt ehteid.
Peetakse vähesel määral kanu ja haritakse põldu, kus kasvatatakse eelkõige maisi, mille saak küll sageli ikaldub ega suuda külarahvast ära toita. Maisiterad tambitakse uhmris peeneks ning neist valmistatakse putru. Tihti toituvad akied nädalate kaupa ainult maisist. Nad koguvad ka juuri, lehti, marju ja mugulaid, aga eelkõige suure toiteväärtusega mett. Mehed lähevad sageli nädalateks jahti pidama ja baobabitüvedest mett koguma.
Toomas Jõesaar
Toomas Jõesaar (23. juuli 1945 – 21. detsember 2012) oli eesti estraadilaulja.
Akied
Eluolu
Joogikõlbliku vee hankimine on enamasti probleem. Näiteks ühes asuala keskel paiknevas külas käiakse kaks korda päevas vett toomas, lähima mitme kilomeetri raadiuses leidub ainsa veekoguna üks mudasevõitu lomp. Samas veekogus käivad masaid pesemas ja loomi jootmas, vee kaudu on akiede hulgas levinud muu hulgas koolera nakkus.
Akied kasutavad nuusk- ja närimistubakat, mida hangivad masaidelt.
Raha liigub akiede majapidamises vähe, mõnikord harva teenitakse mee ülejäägi müügilt või jahituristide giidina tegutsedes.
Meekogumine
Akied on meisterlikud meekogujad. Suhteliselt väikese vaevaga hangitakse kaloririkast toitu. Mett kogutakse peamiselt baobabitüvede õõnsustes elavate mesilaste pesadest, harvemini ka mürripuu tüvest. Akie mehed käivad spetsiaalsetel meeretkedel, kuid ka jahil olles põikavad tihti teelt kõrvale, et tuttavalt puult teemoona hankida.
Baobabide koores on sadade aastate jooksul tehtud jalaaugud ja tugipulgad ronimiseks. Mehed ronivad mööda tüve pesaavani, mis on tihti mitmekümne meetri kõrgusel, ning kinnitavad ennast kudunahast tehtud rihmaga puu külge. Ühe puu õõnsustes elab tihti mitu mesilasperet. Mürripuudest saadakse mesi kätte ilma ronimata.
Kuigi paljud mesilaste lemmikpuud on mitme sugupõlve jooksul üles leitud, kasutatakse teejuhina mee juurde ka rähniliste seltsi kuuluvat suur-meenäiturit, kes ka ise saagist osa saab. Kui puu leitud, valmistatakse puu all ette suitsutuust mesilaste rahustamiseks. Selleks kasutatakse värskelt kitkutud rohtu, mis mässitakse tavaliselt ümber kuivanud kangurlinnu pesa. Tule tegemiseks pulka käte vahel keerutades kulub akiedel tavaliselt vähem kui 30 sekundit. Pesa süüdatakse, toores rohi põleb aeglaselt ja tekitab palju suitsu, mis puu otsas õõnsa pulga abil pesasse puhutakse. Suits muudab mesilased uimaseks. Meekoguja sirutab käe puu õõnsusse, võtab kärje välja ja paneb selle kudunahast pauna. Kogenud meehankijad on aastatega mesilasmürgi suhtes immuunseks muutunud. Tigedad mesilased võivad aga oma rahu ründajaid rohkem kui kilomeetri kaugusele taga ajada.
Koos kärjega süüakse nii mett kui ka mesilasevastseid.
Meest valmistatakse muu hulgas õlut, mis valmib ühe päevaga. Meeõlut kasutatakse ka jahiõnne palumise rituaali läbiviimiseks. Selle käigus tilgutatakse õlut loitsu saatel vibude peale, kutsutakse esivanemaid õlut jooma ja palutakse neilt kaitset ja jahiõnne.
Jahipidamine
Legaalse tulirelvaga võivad tansaanlased jahti pidada juulist märtsini, turistid aga juulist novembrini, kuid akied ei suuda osta ei relva ega luba ning kasutavad seetõttu küttimiseks vibu ja nooli. Veel hiljuti võidi vibuga jahipidamise eest karistada rahatrahvi või koguni vanglakaristusega.
Akie meestel on vibu ja 2–3 noolt alati kaasas. Puhkehetki jahi- või meeretkel olles kasutatakse tihti uute vibude ja noolte voolimiseks või materjali hankimiseks.
Jahil käiakse tavaliselt vähemalt kahekaupa, eelkõige passitakse koidikul joogikohtade ja soolaväljade läheduses. Kasutatakse mürginooli, kuid et mürgi mõju võtab aega, tuleb tabatud looma taga ajada. Kui saak on tabatud, puhutakse jahisarve, mis jahikaaslased kokku kutsub. Kütitakse peaaegu kõiki loomi. Kui saak on erakordselt suur, kutsutakse ka perekonnad külast koha peale sööma. Liha kuivatatakse ribadena, luudest imetakse üdi välja. Rasv on eriti väärtuslik toiduvalmistamisel, sest akiede menüü on suhteliselt rasvavaba. Kõõlused, sooled ja nahad kasutatakse ära majapidamis- ja küttimistarvete valmistamisel. Nooleotsad võetakse välja ja lõigatakse tabamiskoha ümbrusest mürgine liha ära; see on ainuke osa loomast, mis kasutamata jääb. Üdi on tunnustatud delikatess ja selle imevad kütid enamasti kohe luudest välja. Liha jagatakse külaelanike vahel.
Jahti peetakse paljudele loomadele. Püütakse tabada võimalikult suur loom, millest saab rohkem liha. Saakloomade hulgas on teiste seas impalad ja suurkudud.
Kui jaht ei õnnestu, näiteks usutakse, et teel nähtud lind pani oma needuse peale, siis viiakse läbi tule- ja suitsurituaal, mille käigus käivad kõik kütid koos oma jahiriistadega suitsust läbi.
Akie mees kannab tavaliselt alati kaasas vibu, nooli, tulepulki, sarve, väikest kirvest, pikka nuga ja meekogumisvarustust; sageli ka nuusk- või närimistubakat. Vett nad kaasas ei kanna.
Jahiks võtavad mehed suurema osa riideid ära, sest need tekitavad liigset kahinat ja teevad liikumise kohmakaks. Vahel kantakse tavapäraste kirkavärviliste riiete asemel midagi vähem silmatorkavat.
Tarbeesemed
Vibu valmistamisele kulub kolm tervet päeva. Vibu kaar valmistatakse spetsiaalselt valitud puidust, mille lõikamisel tüvest arvestatakse täpselt kiudude suuna ning malts- ja lülipuidu vahekorraga. Vibunöör tehakse tavaliselt kaelkirjaku kõõlusest. Tihti tugevdatakse seda kudu liigesesidemetega. Vibu pingulolekut kontrollitakse tavaliselt igal hommikul.
Nooletuppe kantakse nahkrihmaga üle õla. Vanasti tehti see pudelkõrvitsast, kuid tänapäeval kasutatakse tihti plastist veetorusid, mis kaetakse nahaga.
Nooled valmistatakse kõvast puidust, eemaldatavad metallist nooleotsad aga vanade autode küljest saadud lehtvedrudest. Nooleotstele määritav mürk on pärit ühelt kindlalt kõrberoosiks nimetatavalt puult ning seda käiakse naaberhõimude käest ostmas. Wakambad teevad mürki koerakooluliste sugukonda kuuluva tüseda adeeniumi juurtest. Vastumürki ei tunta, seega on mürk ohtlik ka inimestele endale.
Noole sappa kinnitatakse kaelkirjaku peente kõõluste ja puuvaigu abil raisakotka suled.
Kirves valmistatakse vanadest autoosadest. See on kolmnurkne, enam-vähem sama kujuga nagu akiede esivanemate kunagised kivikirved. Kirves on lihtsalt varre sisse surutud. Seda teritatakse alati, kui teele satub sobiv kivi.
Rituaalid ja traditsioonid
Akied on loodusrahvas, kes hoiab aus esivanemate traditsioone.
Tähtsamad jumalad on Torroeita, keda peetakse "isaks taevas" ja "emaks maa sees". Tiamisi on jumal, kes kehastab esiisa.
Nii tüdrukute kui ka poiste täiskasvanuks pühitsemise tseremooniad toimuvad varjatult külast kaugemal.
Naabrite hulgas on akied tuntud oma maagia ja loitsudega. Väga levinud on külade ja jahilaagrite kaitseks läbi viidavad rituaalid. Tuntuima rituaali sooritamiseks lõigatakse teatud puu küljest kolm oksa. Nende üks ots teritatakse ja teine põletatakse. Üks inimene kõnnib ümber kaitstava ala hõõguvaid süsi poetades ja lausub loitsusid. Kui ring saab täis, surutakse oks maasse (selleks ajaks tuleb pilk mujale suunata). Oksa pikkus sõltub kaitstava ala suurusest.
Varem oli akiedel kombeks tütreid kariloomade eest masaidele mehele anda, et see aga jättis oma mehed naisteta, on see nüüd keelatud.
Hoomuli raudteejaam
Hoomuli raudteejaam (läti keeles Omuļi raudteejaam) oli raudteejaam Valga–Ruhja–Pärnu raudteel Valka piirkonnas Härgmäe valla aladel. Jaam asus Valka raudteejaamast 18 kilomeetri kaugusel.
Liidumäe
Liidumäe on eesti perekonnanimi.
Nimede eestistamisel määrati Liidumäe uueks perekonnanimeks isikutele, kelle perekonnanimi oli Trillberg. Aleksander Liidumäe palvel kanti Liidumäe perekonnanimede kaitseregistrisse nr. 63 all (Siseministeeriumi teadaanne 15. aprillist 1935).
Välislingid
​
Peter Sellers
Richard Henry Sellers CBE (8. september 1925 – 24. juuli 1980) oli juudi päritolu Suurbritannia koomik ja näitleja.
Peter Sellersi tõenäoliselt tuntuim roll, inspektor Jacques Clouseau Roosa pantri filmides jääb aastatesse 1963–1978.
Lisaks kogus Sellers tuntust osatäitmistega filmides I'm All Right Jack (1959), Only Two Can Play ning "Lolita" (mõlemad 1962), "Dr Strangelove ehk Kuidas ma lõpetasin muretsemise ja õppisin armastama pommi" (Dr. Strangelove or: How I Learned to Stop Worrying and Love the Bomb, 1964) ja "Telekamees" (Being There, 1979).
Tunnustus
Kolmel korral on Peter Sellers kandideerinud Oscari ning viiel Kuldgloobuse nominatsioonile. 1980. aastal võitis Sellers parima muusika- või komöödiafilmi meesnäitleja kuldgloobuse rolli eest filmis "Telekamees".
Kahrusuu
Kahrusuu (ka Kahrusoo) oli küla Võrumaal, ajalooliselt Krabi mõisa alal. Küla jääb tänapäeval Soolätte küla alale. Kihelkondlikult kuulus küla Rõuge kihelkonda. Küla kaotati 1977, mil see liideti Soolätte külaga.
Külast on teateid alates umbes 1900 (Kahrusoo).
Pseudolaccaria
Pseudolaccaria on šampinjonilaadsete seltsi kuuluv perekond seeni.
Jaan-Hendrik Toomel
Toomel on õppinud Tartu Ülikoolis ajakirjandust ja suhtekorraldust. Juunis 2010 sai ta transpordi ametiühingu infojuhiks ja 2013. aastal transpordi ametiühingu juhiks. Ta on hiljem töötanud Eesti Ametiühingute Keskliidu kommunikatsioonijuhina.
Gregorius VIII
Gregorius VIII (Alberto di Morra, ka Alberto di Sartorio di Mora; 1105 või 1110 ? – 17. detsember 1187) oli paavst oktoobrist detsembrini 1187. Ta oli 173. paavst.
Alberto di Morra sündis Beneventos Sartorius (Sartorio) di Morra peres.
Morra õppis Prantsusmaal, kus ta võis Laonis liituda Saint-Martini premonstratensiaani regulaarkanoonikutega. Ta jätkas oma õpinguid Bologna ülikooli õigusteaduskonnas, saades magistriks ja seejärel õigusteaduste professoriks.
Morra määrati detsembris 1155 Sant' Adriano kardinaldiakoniks ja 1158 San Lorenzo in Lucina kardinalpreestriks,
Ta oli 1161–1162 legaat Dalmaatsias ja Ungaris. Ta vahendas 1163 paavsti tüli Saksa-Rooma keisri Friedrich I Barbarossaga. 1165–1166 oli ta taas legaat Dalmaatsias ja 1166 Spalato peapiiskopkonna administraator. Aleksander III saatis ta 1171–1173 legaadina Prantsusmaale Inglismaa kuninga Henry II juurde, kellel olid Prantsusmaal suured valdused. Morra pidi legaadina uurima Canterbury peapiiskopi Thomas Becketi mõrva ja saavutama Henry II meeleparanduse, kohtudes kuningaga Caenis ja mais 1172 Avranches'is.
Morra oli legaat Portugalis, kus ta kroonis kuningaks Afonso I. 1177, 1179 ja 1180 oli ta legaat Põhja-Itaalias. Ta sai 22. veebruaril 1178 Rooma kantsleriks ja kirjutas selles ametis teose "Forma dictandi". 1182 määrati ta kardinal protoprete ametisse.
1187. aasta esimesed valimised
Gregorius VIII valiti paavstiks 21. oktoobril 1187 Ferraras ja pühitseti ametisse 25. oktoobril kardinal Giacinto Bobo (hilisem paavst Coelestinus III) poolt.
Valimistel osales Salvador Miranda andmetel 23 kardinali, kes esmalt soovisid paavstiks valida kardinal Henri de Marsiac'i, kuid too loobus.
Suhted Saksamaaga
Gregorius VIII võttis ametisse asudes vastu Saksa-Rooma keisri Friedrich I Barbarossa saatkonna. Ta saatis keisrile ja tema pojale Heinrichile südamliku kirja ning noomis Urbanus III poolt Trieri peapiiskopiks pühitsetud Folmar von Kardeni oma vastase toetajate karmi kohtlemise pärast.
Keiser andis Rooma konsulile Leone de Monumentole korralduse pakkuda paavstile vajaduse korral relvastatud eskorti.
Joonas Hellerma
pisi|Joonas Hellerma 2021. aasta Kirjandustänava festivalil Joonas Hellerma (sündinud 22. novembril 1984 ) on eesti ajakirjanik ning tele- ja filmikriitik.
Gregorius VIII
Kolmanda ristisõja ettevalmistamine
Gregorius VIII valitsemisajal jõudsid Itaaliasse uudised Hattini lahingust ja Jeruusalemma langemisest. Gregorius VIII avaldas 29. oktoobril 1187 bulla "Audita tremendi", milles kutsus katoliiklasi alustama ristisõda. Paavst saatis legaadid Saksamaale, Prantsusmaale, Taani ja Poola, et valmistada ette Kolmandat ristisõda.
Joonas Hellerma
Haridus
Ta lõpetas 2006 cum laude Tallinna Ülikooli filmi- ja videokunsti eriala.
Eriks Ādamsons
Ādamsons sündis Riias raamatupidaja peres. Keskkoolis oli ta kirjandusõpetaja Vilis Plūdons. Ta õppis 1924–1928 Läti Ülikoolis õigusteadust, kuid jättis õpingud pooleli ning pühendus kirjutamisele ja tõlkimisele. Ta debüteeris 1924. aastal komöödiaga "Amora apburtā lapene".
Gregorius VIII
Kolmanda ristisõja ettevalmistamine
Ta nõudis usklikelt patukahetsusrõivaste kandmist.
Joonas Hellerma
Haridus
2009. aastal sai ta magistrikraadi filosoofias (magistritöö teema "Elu fenomen. Vaates Martin Heideggeri loengusse Aristotelese fenomenoloogilised interpretatsioonid. Sissejuhatus fenomenoloogilisse uurimisse", juhendaja Tõnu Viik).
Eriks Ādamsons
Ādamsons on kirjutanud peamiselt luuletusi ja novelle. Saksa okupatsiooni ajal avaldas ta varjunime Ēriks Rīga all oma ainukese romaani "Sava ceļa gājējs" (Oma teed käija).
Gregorius VIII
Suhted Itaalia riikidega
Gregorius VIII proovis vahendada rahu sõlmimist Pisa ja Genova vahel.
Joonas Hellerma
Haridus
Nüüd õpib doktoriõppes. Filosoofias on ta end täiendanud Saksamaal Humboldti ülikoolis (2011–2012).
Töö
Hellermalt on ilmunud meediaretsensioone ja filmiarvustusi Sirbis ja Maalehes.
Gregorius VIII
Reformid
Gregorius VIII nõudis, et vaimulikud pühenduksid palvetamisele ja almuste andmisele. Ta keelas vaimulikel sõjarelvade kasutamise, uhkete riiete kandmise ja mängimise.
Ta sätestas, et piiskopid ja ülemdiakonid võivad lahendada vähemolulisi apellatsioone.
Městec Králové
Městec Králové (saksa keeles Königstädtel) on linn Tšehhis Kesk-Tšehhi maakonnas Nymburki ringkonnas. Městec Králové asub Nymburkist umbes 18 km ja Prahast ligikaudu 64 km idas.
Gregorius VIII
Munklus
Gregorius VIII saatis 29. oktoobril või 2. novembril 1187 Loccumi tsistertslaste kloostri abtile Bertholdile bulla, milles ta võttis kloostri oma kaitse alla ja kinnitas kloostri valdused.
Joonas Hellerma
Töö
2005. aastast töötab ta Eesti Televisioonis toimetajana. Oli viis aastat kultuurisaate "OP!" toimetaja (koos Mariina Mälguga) ja toimetas iganädalast muusikasaadet „MI“. Toimetanud ka Vikerraadios ja Klassikaraadios eetris oleva "Raadio Ööülikooli" eriteemalisi loenguid.
Eriks Ādamsons
Eriks Ādamsons on maetud Rainise kalmistule.
Gregorius VIII
Surm
Gregorius VIII suri 17. detsembril 1187 ja maeti Pisa katedraalis. Ta valitses 57 päeva, see oli lühim valitsemisaeg pärast Damasus II-st.
Joonas Hellerma
Töö
2014. aastast on ta kultuurisaate "Plekktrumm" saatejuht. 2019. aasta sügise seisuga on selles saatesarjas eetrisse läinud ligi 150 intervjuud.
Sorokina
Sorokina (ka Sorokinna; vene keeles Сорокино) on küla Venemaal Pihkva oblastis Petseri rajoonis. Ajalooliselt jäi küla Setumaale Saurova nulka.
Joonas Hellerma
Artikleid
Tema artikleid on ilmunud ajalehtedes Postimees, Sirp, Eesti Ekspress, Eesti Päevaleht, Maaleht, Eesti Spordileht ja Eesti Elu ning ajakirjades Teater. Muusika. Kino, Keel ja Kirjandus ja Looming.
Isiklikku
Tema ema on Kärt Hellerma ja isa Toomas Haug. Tema vend on Juhan Hellerma.
Eriks Ādamsons
Ādamsons tõlkis läti keelde Shakespeare'i, Byroni, Oscar Wilde'i, Rudyard Kiplingu, William Butler Yeatsi ja teiste kirjanike teoseid.
Městec Králové
Městec Královét on esmamainitud 1300. aastal.
Legendi järgi on Městec Královés sündinud Böömimaa kuningas Otakar II (valitses aastatel 1253–1278).
Jonny Evans
pisi|150px|Jonny Evans (2019) Jonathan Grant Evans (sündinud 3. jaanuaril 1988 Belfastis) on Põhja-Iirimaa jalgpallur, kes mängib kaitsjana Premier League'i klubis Leicester City ja Põhja-Iirimaa jalgpallikoondises.
Ta alustas klubikarjääri Manchester Unitedis, millega liitus ta 2004. aastal. Aastatel 2006–2008 mängis ta laenul Belgias Royal Antwerpis ja Inglismaal Sunderlandis. Manchester Unitedi meeskonnas mängis ta Inglismaa kõrgliigas alates hooajast 2008–09. Ta tuli kolmel korral Manchester Unitediga Inglismaa meistriks.
2015. aasta augustis liitus ta West Bromwich Albioniga. Ta mängis klubis järgmised kolm hooaega, kuid 2017–18 jäi West Bromwich Albion Premier League'is viimaseks ja langes esiliigasse.
2018. aasta juunis sõlmis ta kolmeaastase lepingu Leicester Cityga.
Debüüdi Põhja-Iirimaa jalgpallikoondises tegi Evans 2006. aasta septembris EM-i valikmängus Hispaania vastu. Koondisekarjääri esimese värava lõi ta 28. märtsil 2009 MM-i valikmängus Poola vastu. Ta kuulus Põhja-Iirimaa koondisse 2016. aasta Euroopa meistrivõistlustel.
Jõevõrgu tihedus
Jõevõrgu tihedus on valgla vooluveekogude üldpikkuse ja pindala suhe.
Orson Scott Card
pisi|Orson Scott Card (2008) Orson Scott Card (sündinud 24. augustil 1951) on Ameerika Ühendriikide ulmekirjanik.
Jõevõrgu tihedus
Jõevõrgu tihedus oleneb peaasjalikult pinnasest, reljeefist, taimkattest ja selle iseloomust, sademete hulgast ja intensiivsusest ning inimtegevusest (nt kuivenduskraavid).
Orson Scott Card
Eesti keeles on ilmunud romaanid "Enderi mäng" (tlk. Juhan Habicht, Varrak, 2000) ja "Surnute eest kõneleja" (tlk. Sash Uusjärv, Draakon & Kuu, 2015) ning jutud "Kuninglik liha" ja "Silm silma vastu" (ilmunud kogumikus "Pilet utoopiasse", Skarabeus, 2007).
Aleksandr Barabanov
Aleksandr Dmitrijevitš Barabanov (vene keeles Александр Дмитриевич Барабанов; sündinud 17. juunil 1994) on Venemaa jäähokimängija, kes mängib NHL-i klubis San Jose Sharks ründajana paremäärel.
2013–14 debüteeris ta KHL-is Peterburi SKA meeskonnas. Aastatel 2015 ja 2017 võitis ta Peterburi SKA-ga Gagarini karika.
2021. aasta aprillis siirdus ta San Jose Sharksi. Sharksi meeskonnas debüteeris ta 26. aprillil 2021 mängus Arizona Coyotesi vastu ja lõi selles mängus ka oma NHL-i karjääri esimese värava.
2018. aastal tuli ta Venemaa jäähokikoondise koosseisus olümpiavõitjaks. 2017. ja 2019. aasta maailmameistrivõistlustelt on ta võitnud pronksmedali.
Rudolf Pälsoni nimeline sovhoos
Rudolf Pälsoni nimeline sovhoos oli sovhoos Rakvere rajoonis Rakke ja Simuna külanõukogus. Sovhoosi keskus asus Rakke asulas. Sovhoosi pindala oli 20 700 ha. Sovhoos oli nimetatud eesti kommunistliku poliitiku Rudolf Pälsoni järgi.
Tyler Ennis
Aastatel 2005–2009 mängis ta neli hooaega WHL-i klubis Medicine Hat Tigers. Hooajal 2006–07 tuli ta klubiga WHL-i meistriks. Aastatel 2008 ja 2009 pälvis ta liiga kõige spordimehelikumale mängijale antava Brad Hornung Trophy.
2008. aastal valis Buffalo Sabres ta NHL-i draft'is 26. valikuna. Sabresi meeskonnas debüteeris ta NHL-is 2009–10. Suurema osa hooajast 2009–10 mängis ta Sabresi noorteklubi Portland Piratesi ridades AHL-is. Samal hooajal pälvis ta AHL-i parimale uustulnukale antava Dudley "Red" Garrett Memorial Award'i. Kokku mängis Ennis NHL-is Sabresi ridades kaheksa hooaega, mille jooksul jõudis ta klubiga väljalangemismängudele vaid kahel esimesel hooajal. Tema NHL-i karjääri kõige resultatiivseim hooaeg oli 2010/11, mil ta lõi 20 väravat ja andis 29 väravasöötu. Pärast seda lõi Ennis ühel hooajal vähemalt 20 väravat veel kahel korral.
Hooajal 2017–18 mängis Ennis Minnesota Wildis ja hooajal 2018–19 Toronto Maple Leafsis. 2019. aasta juulis sõlmis ta üheaastase lepingu Ottawa Senatorsiga. 2020. aasta veebruaris siirdus ta Edmonton Oilersi. 2021. aasta oktoobris naasis ta Senatorsi.
2022. aasta oktoobris sõlmis ta lepingu Berniga.
2009. aastal tuli Ennis juunioride maailmameistriks. 2015. aastal tuli ta Kanada jäähokikoondise koosseisus maailmameistriks.
Belgradi sadam
pisi|Belgradi sadam Sava jõel Belgradi sadam (serbia keeles Лука Београд) on kauba- ja reisisadam Doonau peajõel ja Sava lisajõel Serbia pealinnas Belgradis. Tegu on merepiirita riigi ühe suurima jõesadamaga.
Šalčininkai vald
Šalčininkai vald (leedu keeles Šalčininkų seniūnija) on 2. järgu haldusüksus (vald) Leedus Šalčininkai rajooni territooriumil. Vald piirneb lõunas ja idas Valgevene territooriumiga.
Valla pindala on 145 km². 2011. aasta seisuga elas seal 10 143 inimest. Valla keskus on Šalčininkai linn, kus aastal 2011 oli 6358 elanikku. Vallamaja asub aadressil Vilniaus g. 30, vallavanem on Miroslav Neverkevič. pisi|Vallamaja pisi|Leedu-Valgevene piir pisi|Ažulomis pisi|Didieji Baušiai pisi|Zavišonys
Lisaks küladele on vallas ka mõned huutorid
Will Hughes
pisi|Will Hughes (2011) William James Hughes (sündinud 17. aprillil 1995 Weybridge'is) on Inglismaa jalgpallur, kes mängib poolkaitsjana Premier League'i klubis Crystal Palace.
2021. aasta augustis sõlmis Hughes kolmeaastase lepingu Crystal Palace'iga.
Aastatel 2012–2017 mängis Hughes Inglismaa noortekoondistes.
Mike Posner
thumb
Mike Posner (täisnimega Michael Robert Henrion Posner; sündinud 12. veebruaril 1988 Detroitis) on USA laulja ja laulukirjutaja.
Tema debüütalbum "31 Minutes to Takeoff" ilmus 10. augustil 2010. Albumi singlid "Cooler than Me" ja "Please Don't Go" jõudsid edetabelis Billboard Hot 100 kahekümne parima hulka.
Rägavere sovhoos
Rägavere sovhoos oli sovhoos Rakvere rajoonis Rägavere külanõukogus. Sovhoosi keskus asus Ulvi asulas. Sovhoosi pindala oli 8200 ha.
Veski (perekonnanimi)
Veski on perekonnanimi.
Tobias Rieder
pisi|Tobias Rieder (2014) Tobias Rieder (sündinud 10. jaanuaril 1993 Landshutis) on Saksamaa jäähokimängija, kes mängib Rootsi kõrgliiga klubis Växjö Lakers ründajana paremäärel.
Veski (perekonnanimi)
2019. aasta 1. jaanuari seisuga oli Eestis perekonnanimi Veski 547 inimesel: 252 mehel ja 295 naisel. Perekonnanimede levikult on Veski meeste puhul 195. kohal ja naiste puhul 180. kohal.
Tobias Rieder
Hooajal 2009–10	mängis ta Saksamaa esiliiga klubis EV Landshut. Seejärel suundus ta Põhja-Ameerikasse, liitudes Ontario Hockey League'i klubiga Kitchener Rangers.
2011. aastal valis Edmonton Oilers ta NHL-i draft'is 114. valikuna. 2013. aasta aprillis sõlmis ta lepingu Phoenix Coyotesiga. Hooajal 2013–14 mängis ta American Hockey League'i klubis Portland Pirates. NHL-is debüteeris Rieder 2014. aasta novembris.
2018. aasta veebruaris liitus ta Los Angeles Kingsiga, kuhu ta jäi vaid hooaja 2017–18 lõpuni. Järgmisel hooajal mängis ta Edmonton Oilersis. 2019. aasta septembris sõlmis Rieder aastase lepingu Calgary Flamesiga. 2020. aasta oktoobris sõlmis ta üheaastase lepingu Buffalo Sabresiga.
2021. aasta oktoobris sõlmis ta lepingu Växjö Lakersiga.
Rieder on kuulunud Saksamaa jäähokikoondisse neljadel maailmameistrivõistlustel (2014, 2015, 2016 ja 2021)
Geoloogiline kompass
pisi|Klassikaline geoloogiline kompass (tootja Brunton), külgvaade pisi|Klassikaline geoloogiline kompass (tootja Brunton), pealtvaade
Geoloogiline kompass on kompass, mida peamiselt kasutatakse kivi struktuuri ruumilise paigutuse määramiseks, aga ka geoloogilistel kaardistamistel ja maastikul orienteerumiseks. Sel põhjusel on geoloogiline kompass kombinatsioon maamõõtja kompassist (inklinomeeter) ja sõjaväe kompassist (visiir ja peegel). Geoloogilised struktuurid, mida välitöödel määratakse on kihipindade geomeetria ja orientatsioon, lõhede ja moondekivimite kildalisus ja joonelisus.
Geoloogilise kompassi ringi väärtused, erinevalt tavakompassist, kasvavad vastupäeva. Selline erinevus on tingitud sellest, et lihtsamini määrata kihipinna kallakusnurga või lasundikalde suund.